*Projekts*

Jelgavas novada dome

**LĒMUMS**

Jelgavā

2024. gada Nr.

**Par nekustamā īpašuma nodošanu atsavināšanai par nosacīto cenu (Lapu ceļš 5, Cenu pag.)**

# Izskatot S. R. iesniegumu, kas reģistrēts Jelgavas novada pašvaldībā 2024. gada 17. maijā ar Nr. JNP/3-19.2/24/399, ar ierosinājumu atsavināt pašvaldībai piederošo nekustamo īpašumu ar kadastra numuru 54440050316 Lapu ceļš 5, Cenu pagastā, Jelgavas novadā, konstatēts:

1. Nekustamā īpašuma Lapu ceļš 5 ar kadastra numuru 54440050316 sastāvā reģistrēta zemes vienība ar kadastra apzīmējumu 54440050316 0,1371 ha platībā, kas atrodas Cenu pagastā Jelgavas novadā. Īpašuma tiesības uz minēto nekustamo īpašumu ir nostiprinātas Cenu pagasta zemesgrāmatas nodalījumā Nr. 100000798216 uz Jelgavas novada pašvaldības vārda.
2. Ar 2010. gada 14. septembra Ozolnieku novada domes lēmumu (protokols Nr. 9 12.§) „Par zemes pastāvīgo lietošanas tiesību izbeigšanu” S. R. pārtrauktas zemes lietošanas tiesības uz zemi 0,1371 ha platībā ar kadastrs apzīmējumu 54440050316.
3. 2010. gada 15. novembrī starp Ozolnieku novada domi un S. R. noslēgts Lauku apvidus zemes nomas līgums Nr. 2-82 (5444) par zemes vienības ar kadastra apzīmējumu 54440050316 nomu. Minētais zemes nomas līgums 2020. gada 11. novembrī pagarināts līdz 2030. gada 14. novembrim.
4. Saskaņā ar Publiskas personas mantas atsavināšanas likuma 4. panta ceturtās daļas 8. punktu publiskas personas nekustamā īpašuma atsavināšanu var ierosināt persona, kurai Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums.
5. Atbilstoši Publiskas personas mantas atsavināšanas likuma 37. panta pirmās daļas 4. punktam, pārdot publiskas personas mantu par brīvu cenu var, ja nekustamo īpašumu iegūst šā likuma 4. panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu; ierosinātājs ir minētajā likuma normā norādītā persona, kura drīkst ierosināt atsavināšanu.
6. Publiskai personai piederošu zemesgabalu, kas iznomāts Publiskas personas mantas atsavināšanas likumā 4. panta ceturtajā daļā minētajai personai, nevar atsavināt citām personām nomas darbības laikā.

Pamatojoties uz Pašvaldību likuma 10. panta pirmās daļas 16. punktu, Publiskas personas mantas atsavināšanas 4. panta ceturtās daļas 8. punktu, 5. panta pirmo un piekto daļu, 37. panta pirmās daļas 4. punktu, 44. panta septīto daļu un Ministru kabineta 2011. gada 1. februāra noteikumu Nr. 109 „Kārtība, kādā atsavināma publiskas personas manta” 11.5. apakšpunktu, Jelgavas novada dome **nolemj:**

1. Nodot atsavināšanai S. R. par nosacīto cenu nekustamo īpašumu ar kadastra numuru 54440050316 Lapu ceļš 5, Cenu pagastā, Jelgavas novadā, kura sastāva reģistrēta zemes vienība ar kadastra apzīmējumu 54440050316 0,1371 ha platībā.
2. Uzdot Jelgavas novada Īpašuma pārvaldei organizēt nekustamā īpašuma novērtēšanu.
3. Lēmumu nosūtīt adresātam.

Domes priekšsēdētāja pienākumu izpildītāja I.Vītola

Jolita Gronska, 27824368